CELEX: 31979R1640
Language: el
Date: 1979-07-24 00:00:00
Title: Κανονισμός (ΕΟΚ) αριθ. 1640/79 του Συμβουλίου της 24ης Ιουλίου 1979 περί περιορισμού της παροχής ενισχύσεως στην παραγωγή για τις κονσέρβες αχλαδιών Williams σε σιρόπι

Avis juridique important

|

31979R1640

Κανονισμός (ΕΟΚ) αριθ. 1640/79 του Συμβουλίου της 24ης Ιουλίου 1979 περί περιορισμού της παροχής ενισχύσεως στην παραγωγή για τις κονσέρβες αχλαδιών Williams σε σιρόπι  

Επίσημη Εφημερίδα αριθ. L 192 της 31/07/1979 σ. 0004 - 0004 Ελληνική ειδική έκδοση: Κεφάλαιο 03 τόμος 26 σ. 0006 

ΚΑΝΟΝΙΣΜΟΣ (ΕΟΚ) αριθ. 1640/79 ΤΟΥ ΣΥΜΒΟΥΛΙΟΥ της 24ης Ιουλίου 1979 περί περιορισμού της παροχής ενισχύσεως στην παραγωγή για τις κονσέρβες αχλαδιών Williams σε σιρόπιΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1639/79(2), και ιδίως το άρθρο 3α παράγραφος  5,  την πρόταση της Επιτροπής,  Εκτιμώντας:  ότι το άρθρο 3α του κανονισμού (ΕΟΚ) αριθ. 516/77 καθιέρωσε ένα σύστημα ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά- ότι σε περιπτώσεις που προκύπτει η κατάσταση η οποία περιγράφεται στην παράγραφο 5 αυτού του  άρθρου, είναι δυνατό να περιορισθεί η χορήγηση της ενισχύσεως στην παραγωγή σε μία καθορισμένη ποσότητα, λαμβάνοντας υπόψη τη μέση παραγωγή της Κοινότητος για τα τρία έτη που προηγούνται της περιόδου εμπορίας για την οποία καθορίζεται η ενίσχυση- ότι υπάρχει κίνδυνος να εμφανισθεί η κατάσταση αυτή στις κονσέρβες αχλαδιών Williams σε σιρόπι που αναγράφονται στο παράρτημα Ια του κανονισμού (ΕΟΚ) αριθ. 516/77- ότι η ενίσχυση στην παραγωγή πρέπει, κατά συνέπεια, να περιορισθεί γι' αυτό το προϊόν, σε  μία ορισμένη ποσότητα σύμφωνα με τα κριτήρια που αναφέρθηκαν ανωτέρω- ότι πρέπει να καθορισθεί η ποσότητα αυτή στο 83% της μέσης κοινοτικής παραγωγής που αναφέρεται ανωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η παροχή της ενισχύσεως στην παραγωγή για τις κονσέρβες αχλαδιών Williams σε σιρόπι που υπάγονται στη διάκριση ex 20.06 Β του Κοινού Δασμολογίου περιορίζεται για κάθε περίοδο εμπορίας σε 57 100 τόννους.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ισχύει από την αρχή της περιόδου εμπορίας 1979/1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Εγινε στις Βρυξέλλες, στις 24 Ιουλίου 1979.  Για το Συμβούλιο Ο Πρόεδρος J. GIBBONS  (1) ΕΕ αριθ. N 73 της 21.3.1977, σ. 1.  (2) ΕΕ αριθ. N 192 της 31.7.1979, σ. 3.